Borovica lesná

Borovica lesná (iné názvy pozri nižšie; lat. Pinus sylvestris alebo Pinus silvestris) je druh z rodu borovica (Pinus).

Je to ihličnatý strom s mohutným, hlboko idúcim hlavným koreňom a široko rozostretou až plochou korunou.

Názvy 
Slovenské názvy tohto druhu sú: borovica lesná, sosna, staršie: borovica sosnaNOVACKÝ, M. J. Slovenská botanická nomenklatúra. 1954. S. 15, nevhodne: borovica sosnováBAHÝL, V. et al. Borovica z hvezdárne v Hurbanove a dendrochronológia. Tvorivý učiteľ fyziky VI, Smolenice 7. ‐ 10. apríl 2013  , zriedkavo: sosna obyčajnáKUBIČKOVÁ, E. In: Slovenskí lesníci toho roku navštívili poľských kolegov – lesníkov. In: Lesník 10 - október 2012 ; zastarano: borovica obecnáPOLÍVKA, F., DANĚK, G. Rastlinopis a náuka o Zemi. 1935. S. 154VYHLÁŠKA Ministerstva financií Slovenskej republiky z 25. októbra 1991 o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov - Príloha 9, borovica lesnia, sosna lesnáNOVACKÝ, J. M. Botanika pre VI. a VII. triedu slov. gymnázií... 1943. S. 136, sosna obecná, sosna svrčinaREUSS, G. Května Slovenska...1853. S. 392, sosna borovice, chvoj; ľudovo zastarano: svrčina; ľudovo alebo zastarano: borovicaborovica. In: Slovník slovenských nárečíborowica. In: Slowár Slowenskí Češko-Laťinsko-Ňemecko-Uherskí; mimo taxonómie alebo ľudovo bor, bôr(a)bor. In: Krátky slovník slovenského jazyka 2003bor. In: Slovník slovenských nárečí.

 Vzhľad 
Má vysoko posadenú korunu a dorastá do výšky 20 až 40 m. Ihlice sú dlhé 4-8 cm, vyrastajú vo zväzkoch po dvoch z brachyblastu. Kvitne v máji a júni. Vajcovito-kužeľovité šišky sú visiace, nedozreté zelené, dozreté sivohnedé, 3-6 cm dlhé a 1-3cm široké a semená sú krídlaté. Samčie šišky sú žltkasté, samičie sú červenkasté, zvyčajne párovité na konci vetví.

 Výskyt 
Areál borovice lesnej zahŕňa mierny a chladnejší pás celej Eurázie; južné hranice areálu sa nachádzajú približne na 45º a 50º s. š., na sever sa vyskytuje až po polárny kruh. V Európe sa výnimočne nachádza aj v Stredomorí, ale napr. v južnej Ukrajine a Rusku sa prirodzene nevyskytuje. Najsevernejší výskyt borovice sosnovej je Laponsko. V Severnej Amerike je pestovaná iba lesnícky.

 Galéria 

 Iné projekty 

Zdroje

Kategória:Borovicovité
Kategória:Ihličnaté stromy